stanford-oval/wikipedia huggingface dataset:
Ernst-Reuter-Platzin metroasema

Ernst-Reuter-Platz on Berliinin metron asema linjalla U2, samannimisen aukion kohdalla. Alfred Grenanderin suunnittelema asema avattiin 14. joulukuuta 1902 nimellä Knie. Nykyisen nimensä asema sai vuonna 1953, kun asema ja aukio nimettiin Länsi-Berliinin menehtyneen pormestarin Ernst Reuterin mukaan. Asemalla on kaksi laituria, jotka vuonna 1929 pidennettiin 90 metristä 110 metriin, jotta kahdeksanvaunuiset junat mahtuisivat asemalle. Hissejä ei laitureille ole. Pikabussilinja M45 pysähtyy asemalla.
Feliformia

| Feliformia |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Alalahko::  Feliformia  Kretzoi, 1945
Heimot
 †Barbourofelidae  Madagaskarin petoeläimet (Eupleridae)  Kissaeläimet (Felidae)  Mangustit (Herpestidae)  Hyeenat (Hyaenidae)  Afrikanpalmunäädät (Nandiniidae)  †Nimravidae  †Percrocutidae  Linsankit Prionodontidae  †Stenoplesictidae  Sivettieläimet (Viverridae) 
Infobox OKNimi-testi OK: 
Feliformia on toinen petoeläinten lahkon kahdesta alalahkoista. Siihen kuuluvat ”kissamaiset” petoeläimet, toiseen alalahkoon Caniformia kuuluvat koiramaiset.
Monimuotoisuus > Heimot

Madagaskarin petoeläimet (Eupleridae)
Kissaeläimet (Felidae)
Mangustit (Herpestidae)
Hyeenat (Hyaenidae)
Afrikanpalmunäädät (Nandiniidae)
Sivettieläimet (Viverridae)
Monimuotoisuus > Suvut ja lajit

Täydellinen luettelo petoeläinlajeista on sivulla Luettelo petoeläimistä.
Fast & Furious 8

| Fast & Furious 8> The Fate of the Furious |
| --- | --- |

Ohjaaja:  F. Gary Gray
Käsikirjoittaja:  Chris Morgan
Tuottaja:   Neal H. Moritz  Vin Diesel  Michael Fottrell  Chris Morgan 
Säveltäjä:  Brian Tyler
Kuvaaja:  Stephen F. Windon
Leikkaaja:  Christian Wagner
Pukusuunnittelija:  Sanja Milkovic Hays Marlene Stewart
Pääosat:   Vin Diesel  Dwayne Johnson  Jason Statham  Michelle Rodriguez  Tyrese Gibson  Chris ”Ludacris” Bridges  Scott Eastwood  Nathalie Emmanuel  Elsa Pataky  Kurt Russell  Charlize Theron 
Valmistustiedot
Valmistusmaa:  Yhdysvallat
Tuotantoyhtiö:  China Film Original Film One Race Films
Levittäjä:  Universal Pictures
Ensi-ilta:   2017-04-1212. huhtikuuta 2017 (Suomi)   2017-04-1414. huhtikuuta 2017 (Yhdysvallat)  
Kesto:  136 minuuttia
Alkuperäiskieli:  englanti
Budjetti:  250 miljoonaa $
Tuotto:  1,236 miljardia $
Edeltäjä:  Fast & Furious 7
Seuraaja:  Fast & Furious 9
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Fast & Furious 8 (engl. The Fate of the Furious) (tunnetaan myös nimellä Fast 8 tai Furious 8) on vuonna 2017 ensi-iltansa saanut toimintaelokuva, jonka ohjaaja on F. Gary Gray ja käsikirjoittaja Chris Morgan. Se on Hurjapäät-elokuvasarjan kahdeksas osa. Elokuvassa näyttelevät muun muassa Vin Diesel, Michelle Rodriguez, Dwayne Johnson, Tyrese Gibson, Chris Bridges, Lucas Black, Kurt Russell ja Jason Statham.
Kahdeksannen osan suunnitelmat paljastuivat maaliskuussa 2015, kun Diesel esiintyi Jimmy Kimmel Live! -ohjelmassa ja ilmoitti, että elokuva voisi sijoittua New Yorkiin. Elokuvan valmistelut alkoivat heti Fast & Furious 7:n (2015) elokuvan ensi-illan jälkeen Dieselin, Morganin ja tuottaja Neal H. Moritzin allekirjoitettua uuden sopimuksen. F. Gary Gray, joka on ohjannut elokuvan Straight Outta Compton (2015), ilmoitti lokakuussa 2015 ohjaavansa elokuvan James Wanin sijasta, joka oli ohjannut edellisen elokuvan. Kuvaukset alkoivat maaliskuussa 2016 Myvatnissa, Islannissa. Muita kuvauspaikkoja ovat muun muassa Kuuba, Atlanta, Cleveland ja New York.
Fast & Furious 8 on ensimmäinen sarjan elokuva, lukuun ottamatta elokuvaa Hurjapäät: Tokio Drift (2006), jossa ei ole mukana Paul Walker. Hän kuoli auto-onnettomuudessa 30. marraskuuta, 2013.
Elokuva tuli ensi-iltaan Suomessa 12. huhtikuuta 2017.
Näyttelijät

| 0 | 1 | 2 |
| --- | --- | --- |
|  Vin Diesel  | … |  Dominic Toretto, entinen rikollinen ja ammattimainen katukisaaja, joka on jäänyt eläkkeelle   |
|  Dwayne Johnson  | … |  Luke Hobbs, DSS-agentti, joka on liittoutunut Domin ja hänen tiiminsä kanssa   |
|  Michelle Rodriguez  | … |  Leticia "Letty" Ortiz, Domin vaimo ja ammattimainen katukisaaja   |
|  Tyrese Gibson  | … |  Roman Pearce, Domin tiimin jäsen   |
|  Chris Bridges  | … |  Tej Parker, mekaanikko ja jäsen Domin tiimissä.   |
|  Kurt Russell  | … |  herra Nobody, salaisten joukkojen johtaja   |
|  Jason Statham  | … |  Deckard Shaw, erikoisjoukkojen johtaja   |
|  Elsa Patakyn  | … |  Elena Neves, DSS-agentti ja entinen Rion poliisi, joka muutti Yhdysvaltoihin tullakseen Hobbsin uudeksi pariksi.   |
|  Nathalie Emmanuel  | … |  Ramsey, hakkeri ja jäsen Domin tiimissä   |
|  Scott Eastwood  | … |  "Pikku-Nobody", lainvalvontaviranomaisten edustaja   |
|  Charlize Theron  | … |  Cipher, kyberterroristi, joka käännyttää Domin omaa tiimiään vastaan   |
|  Kristofer Hivju  | … |  Connor Rhodes, Cipherin kätyri   |
|  Helen Mirren  | … |  Magdalene, Deckard Shawin äiti   |
Käännös suomeksi
Eläinoikeuspuolue

| Eläinoikeuspuolue |
| --- | --- |
  
  
  
Perustettu:  2015
Puheenjohtaja:  Tatu Chanth
Varapuheenjohtajat:  Matilda Aaltonen Kari Niinisalo
Ideologia:  eläinoikeudet
Värit:  musta, keltainen
Kotisivu:  eop.fi
Infobox OKNimi-testi OK: 
Eläinoikeuspuolue (ruots. Djurrättspartiet), lyhenne EOP, on vuonna 2015 perustettu ja vuosina 2016–2023 ja uudelleen lokakuusta 2024 lähtien puoluerekisterissä ollut suomalainen puolue.
Eläinoikeuspuolue määrittelee itsensä poliittisena toimijana, jonka tavoitteena on tehdä Suomesta kaikkien eläinten yhteiskunta, edistää lajista riippumatonta oikeudenmukaisuutta ja lopettaa eläinten käyttäminen tuotantovälineinä, ravintona, viihdykkeinä ja asusteina. Puolueen manifesti on visio kaikkea elämää kunnioittavasta yhteiskunnasta, josta linjataan tarkemmin puolueohjelmissa.
Puolueen periaatteet ja toimintahistoria

Eläinoikeuspuolue (EOP) merkittiin yhdistysrekisteriin 19.3.2015. Sääntöjensä mukaisesti EOP:n tarkoituksena on valtakunnallinen poliittinen ja valtiollinen vaikuttaminen ihmisten sekä eläinten oikeudenmukaisen kohtelun takaamiseksi. Puolueen toiminnan lähtökohtana on ajatus siitä, että ihmisten ja muiden eläinten kohtelussa on noudatettava samoja oikeudenmukaisuusperiaatteita, minkä vuoksi eläinten ja niiden luonnollisten elinympäristöjen hyväksikäyttö ja riisto on väärin.
Eläinoikeuspuolue määrittelee toimintansa ja politiikkansa arvoperustaksi kestävyyden, oikeudenmukaisuuden ja elämän.
Puoluepoliittisten tavoitteiden saavuttaminen edellyttää Suomessa 5 000 kannattajakortin keräämistä vuoden aikana virallisen puolueen rekisteröimiseksi. EOP:n toiminta keskittyi 2015−2016 tarvittavan kannattajakorttimäärän kokoamiseen. Ry aloitti 23.5.2015 rekisteröintikampanjan, joka keskittyi sosiaalisen median ohella Turun, Helsingin, Porin ja Tampereen seudulle. Yhdistys jätti rekisteröitymishakemuksen poliittiseksi puolueeksi Oikeusministeriölle heinäkuussa 2016. Oikeusministeriö hyväksyi hakemuksen 20.9.2016.
EOP julkaisi maaliskuussa 2015 manifestin, jossa yhdistys toi esille pitkän aikavälin vision kaikkia eläimiä kunnioittavasta yhteiskunnasta. Kansallisen yleisön tietoisuuteen EOP nousi tammikuussa 2016 puolueen puheenjohtajan edustaessa eläinoikeusliikettä Yle Perjantain suorassa televisiolähetykseen vastaväittäjänään keskustan kansanedustaja Anne Kalmari.
Puolueen hallitus ja paikallistoiminta

Aloitteen puolueen perustamisesta tekivät Tarja Benaouda ja Kristina Labart-Bergestad, joita motivoi pettymys Vihreän liiton toimintaan ja tavoitteisiin sekä ruotsalaisen eläinoikeuspuolueen Djurens Partin onnistunut perustaminen. Puolueen puheenjohtajana toimii porvoolainen Tatu Chanth, 1. varapuheenjohtajana helsinkiläinen Matilda Aaltonen ja 2. varapuheenjohtajana inkoolainen Kari Niinisalo.
Eläinoikeuspuolueella on paikallistoimintaa Helsingissä, Tampereella ja Porvoossa.
Kansainväliset yhteydet

Eläinoikeuspuolueella on alankomaalaiseen Partij voor de Diereen kautta tiiviit suhteet koko kansainväliseen eläinpuolueiden verkostoon. EOP on aktiivisesti mukana Animal Politics Foundation -kattojärjestön toiminnassa.
Vaalimenestys > Kuntavaalit

| Vuosi | Valtuustopaikat | Äänimäärä | Ääniosuus | Lähde |
| --- | --- | --- | --- | --- |
| 2017 | 0 | 1 795 | 0,07 % |  |
| 2021 | 0 | 1 761 | 0,1 % |  |
Vaalimenestys > Eduskuntavaalit

| Vuosi | Kansanedustajat | Äänimäärä | Ääniosuus | Lähde |
| --- | --- | --- | --- | --- |
| 2019 | 0 | 3 378 | 0,1 % |  |
| 2023 | 0 | 3 107 | 0,1 % |  |
Vaalimenestys > Europarlamenttivaalit

| Vuosi | MEPit | Äänimäärä | Ääniosuus | Lähde |
| --- | --- | --- | --- | --- |
| 2019 | 0 | 2 917 | 0,2 % |  |
Vaalimenestys > Aluevaalit

| Vuosi | Paikat | Äänimäärä | Ääniosuus | Lähde |
| --- | --- | --- | --- | --- |
| 2022 | 0 | 493 | 0,0 % |  |
Aiheesta muualla

Eläinoikeuspuolue
Fjällbacka

Fjällbacka on Siuntiossa Uudellamaalla sijaitseva kukkula, joka on tunnettu sen laella sijaitsevasta kahdesta pronssikautisesta hautaröykkiöstä eli hiidenkiukaasta. Hautaröykkiöt sijaitsevat lähellä Siuntion kirkonkylää puoli kilometriä länteen Suitian linnasta.
Hautaryökkiöistä pohjoisempi on halkaisijaltaan noin 8 metriä, ja se sijaitsee 80 metrin korkeudessa. Röykkiö on osittain sortunut reunoilta. Etelämmässä sijaitsevaa toista hautaröykkiötä on vahingoitettu pahasti. Se on kooltaan nykyisin vain noin 4 x 9 metriä. Alkuperäisen hautaröykkiön kokoa on vaikea arvioida. Paikalta aukeaa näkymä Siuntion kirkonkylään ja Kirkkojoen jokilaaksoon.
Siuntiossa sijaitsee useita pronssikautisia hautaröykkiöitä. Fjällbacka on lain suojaama kiinteä muinaisjäännös.
Escheden junaturma

| Escheden junaturma |
| --- | --- |
 ICE-junan tuhoutuneita vaunuja.
Päivämäärä:  3. kesäkuuta 1998
Paikka:  Eschede, Ala-Saksi
Valtio:  Saksa
Liikennöitsijä(t):  DB
Sijainti:  52°44′04″N, 010°13′13″E
Turman kuvaus:  raiteilta suistuminen
Turman syy:  metallin väsyminen
Tiedot
Junia osallisena:  1
Juna(t):  Wilhelm Conrad Röntgen
Kuolleita:  101
Loukkaantuneita:  88
Escheden junaturma tapahtui 3. kesäkuuta 1998 lähellä Escheden kylää Ala-Saksin osavaltiossa Saksassa. Onnettomuudessa menehtyi 101 ihmistä ja 88 loukkaantui vakavasti. Junaturma oli Saksan pahin junaonnettomuus vuoden 1967 jälkeen, ja samalla maailman pahin suurnopeusjunia kohdannut onnettomuus.
Tapahtumien kulku

InterCityExpress (ICE) -suurnopeusjuna Wilhelm Conrad Röntgen oli matkalla Münchenistä Hampuriin. Juna pysähtyi ennen onnettomuutta Hannoverin asemalla ja jatkoi matkaansa pohjoiseen kello 10.30 paikallista aikaa (08.30 UTC).
Noin kuusi kilometriä Escheden aseman eteläpuolella junan ensimmäisen vaunun kolmannen pyöräkerran pyöränrengas (pyöräkerran kulutuspinta) murtui ja irtosi pyörästä iskeytyen vaunun lattiaan, johon se jumittui. Tästä tapahtumasta aiheutuneita seurauksia selviteltiin kuukausia turman jälkeen.
Kello 10.59 juna sivuutti Escheden eteläpuolella olevat vaihteet. Pyöränrenkaan kappaleet osuivat vaihteen vastakiskoon ja repivät sen irti ratapölkyistä. Vastakisko tunkeutui vaunun lattian lävitse ja jumittui siihen nostaen vaunun telin pois kiskoilta. Tämän jälkeen yksi raiteilta suistuneista pyöräkerroista osui vaihteenasettimeen, jolloin vaihteen asento muuttui. Tämän seurauksena kolmannen vaunun takateli ohjautui rinnakkaiselle raiteelle, minkä jälkeen se osui radan vierellä oleviin 300 tonnin painoisen maantiesillan tukirakenteisiin ja tuhosi ne kokonaan.
Myös junan neljäs vaunu suistui kiskoilta 200 kilometrin tuntinopeudella kolmannen vaunun vetämänä, alitti maantiesillan ja syöksyi penkereelle sillan viereen. Sillan lähistöllä työskennelleet ratatyöntekijät saivat välittömästi surmansa. Vaunujen irtoaminen katkaisi myös junan jarruletkun laukaisten hätäjarrutuksen junassa, minkä seurauksena junan veturi ja kolme ensimmäistä vaunua pysähtyivät hätäjarrutettuina Escheden asemalle kolmen kilometrin päähän turmapaikasta.
300 tonnin painoinen silta luhistui junan viidennen vaunun päälle tuhoten sen täysin. Junan loppupäässä olleet vaunut törmäsivät sillan jäänteisiin ja kasaantuivat kalustovuoreksi. Romukasan keskellä oli myös Deutsche Bahnin työntekijöiden ajoneuvo, joka todennäköisesti oli ollut pysäköitynä sillalla.
Lähistöllä asuneet ihmiset kuvasivat onnettomuuden aiheuttamaa ääntä lähes lentokoneen maahansyöksyyn verrattavana rysäyksenä. Paikallinen poliisi julisti hätätilan kello 11.02, ja viiden minuutin kuluttua onnettomuuden vakavuus alkoi paljastua. Turmapaikalle hälytettiin yli tuhat pelastustyöntekijää poliisin, palokunnan, pelastustoimen ja armeijan yksiköistä.
Junan etuosassa olleet matkustajat sekä veturinkuljettaja selvisivät lähes vahingoittumattomina junan etuosassa, joka ehti pois sillan alta ennen sen sortumista. Junan loppupään vaunuissa eloonjääminen oli lähes ihme. Kaikkiaan 101 matkustajaa ja rautatien työntekijää menehtyi.
Aiheesta muualla

Kuvia tai muita tiedostoja aiheesta Escheden junaturma Wikimedia Commonsissa
Fry, David: The Eschede Reports Danger Ahead.  5.2.2008. Viitattu 5.2.2008. (englanniksi)
Onnettomuuden muistoksi istutettuja puita.
Ergatiivi

Ergatiivi on transitiiviverbien agentin sija absolutiivi-ergatiivikielissä, joissa intransitiiviverbien agentin ja transitiiviverbien patientin sijana käytetään absolutiivia. Ergatiivi-absolutiivikielet siis merkitsevät transitiivilauseen agentin ja jättävät patientin merkitsemättä, kun taas nominatiivi-akkusatiivikielet, kuten suomi, merkitsevät transitiivilauseen patientin ja jättävät vastaavasti agentin merkitsemättömään muotoon. Vertailuksi esimerkkilauseet akkusatiivikieliin kuuluvasta suomesta ja ergatiivikieliin kuuluvasta baskista: suom. "Mies-ø näkee poja-n", bask. "Gizona-k mutil-a ikusi du". Suomen lauseen agentti (mies) on merkitsemättömässä nominatiivisijassa ja patientti (poika) "-n"-suffiksilla merkityssä akkusatiivissa. Baskin patientti (mutil ’poika’) on merkitty absolutiivisuffiksilla "-a", kun taas agentti (gizona ’mies’) on merkitty ergatiivisuffiksilla "-k". Baskin kielen lause sanatarkasti käännettynä on siis suurin piirtein "mieheltä näkee poika". Baskin lisäksi ergatiivikieliin kuuluvat mm. Kaukasian kansojen, maya-intiaanien sekä Australian aboriginaalien puhumat kielet.
Baski on johdonmukaisesti ergatiivinen kieli, mikä on melko harvinaista. Yleisempiä ovat niin sanotut halkaistut ergatiivikielet (engl. split ergative languages), joissa transitiiviverbit ovat joissakin yhteyksissä ergatiivisia ja toisissa yhteyksissä akkusatiivisia. Esimerkiksi georgian kielessä on halkaistu ergatiivi. Halkaistua ergatiivisuutta esiintyy indoeurooppalaisissakin kielissä.
Ergatiivi eri kielissä > Sumeri

Sumerissa normaali transitiivisen finiittiverbin sisältävä lause, kuten diĝir-ra-ni-ir lugal-le é mu-na-dù "Kuningas rakensi jumalalleen temppelin" voidaan analysoida seuraavasti:
/diĝir-ani-ra lugal-e é mu-na-n-dù/ | (jumala-3SG-DAT kuningas-ERG temppeli-ABS rakensi)
Ergatiivin käyttö ei kuitenkaan rajoitu pelkästään verbilausekkeisiin. Myös partisiippirakenteissa käytetään toisinaan ergatiivia, jolloin se näennäisesti toimii suomen kielen näkökulmasta genetiivin funktiossa. Alla "Kuninkaan rakentama temppeli" kirjoitettuna käyttäen ergatiivia (ns. mes-anne-padda -rakenne) ja genetiiviä (normaali partisiippirakenne):
/é lugal-e dù-a/ (talo-ABS kuningas-ERG rakentama) vrt.
/é dù-a lugal-ak/ (talo-ABS rakentama kuningas-GEN)
Ergatiivi eri kielissä > Suomi

Suomi ei ole ergatiivikieli. Muun muassa partitiivisubjektin saavia tunnekausatiiveja voidaan kuitenkin pitää ergatiivin kaltaisina rakenteina. Niissä intransitiivilauseen ainoa argumentti on samassa sijassa (partitiivissa) kuin transitiivilauseen objekti.
Äiti nukuttaa lasta.
Lasta nukuttaa.
Tällaiset esimerkkiparit ovat kuitenkin hyvin harvinaisia, ja ergatiivisuus onkin suomessa enemmän esimerkinomaista kuin laajamittainen ilmiö.
Aiheesta muualla

Ergatiivi Tieteen termipankki
Terho Itkonen: Ergatiivisuutta Suomessa Osa I Virittäjä 1974: 379. – Osa II Virittäjä 1975:3 Kotikielen seura
Sijamuodot
abessiivi • ablatiivi • absolutiivi • adessiivi • adverbiaali • akkusatiivi • allatiivi • benefaktiivi • datiivi • delatiivi • distributiivi • eksessiivi • ekvatiivi • elatiivi • ergatiivi • essiivi • finaali • formaali • genetiivi • illatiivi • inessiivi • instruktiivi • instrumentaali • kausaali • kausatiivi • komitatiivi • komparatiivi • latiivi • lokatiivi • modaali • multiplikatiivi • nominatiivi • oppositiivi • partitiivi • prepositionaali • prolatiivi • separatiivi • situatiivi • sosiatiivi • sublatiivi • superessiivi • superlatiivi • temporaali • temporaalinen distributiivi • terminatiivi • translatiivi • vokatiivi
Finike

| Finike |
| --- | --- |

 Finike
 Koordinaatit: 36°17′N, 30°08′E 
Valtio:   Turkki
Maakunta:  Antalyan maakunta
Hallinto:  
 – Pormestari:  Mustafa Geyikçi
Väkiluku (2019):  48 534
Infobox OKVirheellinen NIMI-arvo: 
Finike on piirikunta Turkin Antalyan maakunnassa. Vuoden 2019 väestönlaskennassa Finiken väkiluku oli 48 534.
Aiheesta muualla

Kuvia tai muita tiedostoja aiheesta Finike Wikimedia Commonsissa
Flutina

| Flutina |
| --- | --- |

Soitinryhmä:  vapaalehdykkäsoitin, kosketinsoitin
Alkuperämaa / ‑alue:  Eurooppa, 1830-luku
Samankaltaisia soittimia:  huuliharppu, concertina, harmonikka
Flutina on diatoninen näppäinharmonikka. Se on harmonikan ensimmäisiä edeltäjiä. Soittimessa ei ole bassonäppäimiä, vaan vasemmalla kädellä liikutellaan vain palkeita. Näppäimistön edessä on keinuvipu, "bascule d'harmonie". Kun vipu aktivoidaan peukalolla, avautuu venttiili, joka on ikään kuin yksinkertainen toonika/dominanttipilli.
Flutinalehdyköitä.
Sisäiseltä rakenteeltaan ja siten myös ääneltään flutina muistuttaa englantilaista Charles Wheatstonen concertinaa. Flutina on yksi versio ranskalaisista soittimista, joilla oli sellaisia nimiä kuin accordéon diatonique, accordéon mélodique, clavier (näppäin) mélodique, tai peräti accordéon romantique. Siinä venttiilit aukeavat sisäpuolelle, näppäinten yläpuolelle, ja ilma tulee ulos kapeasta aukosta, joka on esiinpistävän näppäimistön takana. Sen katsotaan antavan lehdyköille huilumaisemman äänen. Ei ole tiedossa, käyttivätkö ranskalaiset nimitystä flutina. Tunnetuimpia valmistajia oli pariisilainen Busson.
Aiheesta muualla

Kuvia vuoteen 1858 ajoitetusta harmonikasta ja oppikirja (Arkistoitu – Internet Archive) (englanniksi)
Historiaa (Arkistoitu – Internet Archive) (ranskaksi)
Kuva vanhasta ranskalaisesta harmonikasta, Fourneaux 1835 (Arkistoitu – Internet Archive)
Kuva vanhasta ranskalaisesta harmonikasta, Reisner 1840 (Arkistoitu – Internet Archive)
Fly Nano

| Fly Nano |
| --- | --- |
Yritysmuoto:  osakeyhtiö
Perustettu:  2010
Kotipaikka:  Lahti
Kotisivu:  flynano.com
Infobox OKVirheellinen NIMI-arvo: 
Fly Nano on suomalainen Lahdessa sijaitseva ilmailualan yritys, joka on perustettu vuonna 2010.
Yritys valmistaa FlyNano liidinlentokonetta.
Finianin sateenkaari

| Finianin sateenkaari> Finian’s Rainbow |
| --- | --- |

Ohjaaja:  Francis Ford Coppola
Käsikirjoittaja:   E. Y. Harburg  Fred Saidy 
Perustuu:  Broadway-musikaaliin Finian’s Rainbow
Tuottaja:  Joseph Landon
Säveltäjä:  Ray Heindorf
Kuvaaja:  Philip Lathrop
Leikkaaja:  Melvin Shapiro
Tuotantosuunnittelija:  Hilyard M. Brown
Lavastaja:  Hilyard M. Brown
Pääosat:   Fred Astaire  Petula Clark  Tommy Steele  Don Francks  Keenan Wynn 
Valmistustiedot
Valmistusmaa:  Yhdysvallat
Tuotantoyhtiö:  Warner Bros. - Seven Arts
Levittäjä:  Warner Bros.-Seven Arts Netflix
Ensi-ilta:  1968
Kesto:  144 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Finianin sateenkaari (engl. Finian’s Rainbow) on Francis Ford Coppolan ohjaama elokuvamusikaali vuodelta 1968. Se perustuu E. Y. Harburgin ja Fred Saidyn käsikirjoittamaan vuoden 1947 teatterimusikaaliin Finian’s Rainbow. Pääosia esittävät Fred Astaire, Petula Clark, Tommy Steele, Don Francks ja Keenan Wynn.
Aiheesta muualla

Finianin sateenkaari Internet Movie Databasessa (englanniksi)
Etelä-Afrikan alle 18-vuotiaiden jääkiekkomaajoukkue

Etelä-Afrikan alle 18-vuotiaiden jääkiekkomaajoukkue edustaa Etelä-Afrikkaa alle 18-vuotiaiden jääkiekko-otteluissa. Joukkue on otellut historiansa aikana pääosin alle 18-vuotiaiden maailmanmestaruuskilpailujen 3. divisioonassa.
Sijoitukset > Maailmanmestaruuskilpailuissa

2001 – 3. divisioona, 4.
2002 – 3. divisioona, 5.
2003 – 2. divisioona, 6.
2004 – 3. divisioona, 2.
2005 – 2. divisioona, 6.
2006 – 3. divisioona, 3.
2007 – 3. divisioona, 5.
2008 – 3. divisioona, 4.
2009 – 3. divisioona, 4.
2010 – 3. divisioona, 3.
2011 – 3. divisioona, 3.
2012 – 3. divisioonan A-lohko, 6.
2013 – 3. divisioonan B-lohko, 2.
2014 – 3. divisioonan B-lohko, 1.
2015 – 3. divisioonan A-lohko, 6.
2016 – 3. divisioonan B-lohko, 2.
2017 – 3. divisioonan B-lohko, 3.
2018 – 3. divisioonan B-lohko, 3.
2019 – 3. divisioonan B-lohko, 3.
2020 – 3. divisioonan B-lohkon turnaus peruttiin koronaviruspandemian vuoksi.
2021 – 3. divisioonan B-lohkon turnaus peruttiin koronaviruspandemian vuoksi.
2022 – 3. divisioonan B-lohko, 3.
2023 – 3. divisioonan B-lohko, 4.
2024 – 3. divisioonan B-lohko, 4.
Ernst von Seidler

Ernst von Seidler vuonna 1918.
Ernst Seidler von Feuchtenegg (5. kesäkuuta 1862 Schwechat – 23. tammikuuta 1931 Wien) oli itävaltalainen oikeustieteilijä ja virkamies, joka toimi Itävallan pääministerinä ensimmäisen maailmansodan aikana heinäkuusta 1917 kesäkuuhun 1918.
Seidler toimi hallintovirkamiehenä, tuomarina, valtiosääntöoikeuden dosenttina Wienin yliopistossa ja professorina maatalouskorkeakoulussa sekä vuodesta 1900 maatalousministeriön kauppapoliittisen osaston päällikkönä. Hän ansioitui varsinkin vesioikeuden kehittäjänä. Heinäkuussa 1917 keisari Kaarle I nimitti pääministeriksi Seidlerin, entisen hallinto-oikeuden ja kansainvälisen oikeuden opettajansa. Kansallisuusryhmien väliset ristiriidat haittasivat tässä vaiheessa jo pahasti Itävallan parlamentin työskentelyä, joten Seidler pyrki tekemään myönnytyksiä oppositiossa olleille tšekkinationalisteille. Saksankielisten edustajien taipumattomuus kuitenkin esti hänen suunnittelemiensa uudistusten toteuttamisen. Seidler erosi kesäkuussa 1918. Hän toimi sen jälkeen monarkian kukistumiseen asti keisarin kabinettipäällikkönä ja palasi sitten hoitamaan professuuriaan.
Englanninspringerspanieli

| Englanninspringerspanieli |
| --- | --- |

Avaintiedot
Alkuperämaa:   Englanti,  Iso-Britannia
Määrä:  Suomessa rekisteröity 14 865 (2021)
Rodun syntyaika:  1800-luku
Alkuperäinen käyttö:  metsästyskoira
Nykyinen käyttö:  seurakoira, metsästyskoira
Elinikä:  10–14 vuotta
Muita nimityksiä:  springeri, sprinkku, ess, enkku, English Springer Spaniel, springer spaniel inglés, inglise springerspanjel
FCI-luokitus:  ryhmä 8 Noutajat, ylösajavat koirat ja vesikoirat alaryhmä 2 Ylösajavat koirat #125
Ulkonäkö
Paino:  20–25 kg
Säkäkorkeus:  51 cm
Väritys:  maksavalkoinen, mustavalkoinen tai jompikumpi tan-merkein
Englanninspringerspanieli (engl. English Springer Spaniel) on työ- ja käyttökoiraksi kehitetty, Britanniasta kotoisin oleva keskikokoinen koirarotu. Alun perin lintukoirana käytetty rotu on nykyään jakautunut käyttö- ja näyttelylinjoihin. Näistä kuitenkin myös näyttelylinjaista käytetään metsästyksessä. Englanninspringerspanieli on Suomessa toiseksi suosituin spanielirotu cockerspanielin jälkeen.